  Наталья Тетерина 15-тӥ пӧсьтолэзе 13 часын Ижкарысь Армян апостол черке Удмуртиысь, Бигерысь, Пермь но Киров улосвылъёсысь армянъёс «Вардавар» йӧскалык праздникез пусйыны люкаськозы. Озьы ик ужрадэ элькунысь мукет йӧскалык огазеяськонъёс, улосвылын улӥсьёс но куноос пыриськозы, ивортэ Калыкъёслэн эшъяськон юртсылэн пресс-службаез. Праздниклэн валтӥсь йылолэз — вуэн кисьтаськон. Солэн выжыосыз кошко вашкала дыре, куке ву сьӧлыкъёслэсь чылкытатыны быгатэ шуыса ладъяське вал. Соин ик тодмотэм муртъёс но вылтӥзы ву кисьтэмлы уг йыркуръясько.  Та нуналэ вуэн пылатэм адями быдэс ар ӵоже азинлыко но шудо луоз шуыса лыдъяське.  Ужрадлэн радлыкез: 13.00–13.30 — «Вардавар» праздникез сӥё-дано усьтон; 13.30–15.30 — Ижкарысь но Удмуртиысь армян коллективъёслэн но элькунысь йӧскалык лулчеберетъя огазеяськонъёслэн коллективъёссылэн концертсы; 15.30–16.30 — эктон программа (вуэн кисьтаськон); 14.00–16.00 — спортъя ӵошатсконъёс (ӝӧквыл теннис, гира ӝуткан, штанга, армрестлинг, гозы кыскан, волейбол); 14.00–16.00 — калык армян шудонъёс (мешокын бызьылон, кувшинэн бызьылон но мукет); 16.30–17.00 — спортъя ӵошатсконъёслы йылпумъянъёс лэсьтон но вормисьёсты пусъён. Ватсалом, «Вардавар» праздникез Удмуртиысь армянъёслэн «Урарту» огазеяськонзы Калыкъёслэн эшъяськон юртсы но элькунысь Йӧскалык политикая министерство юрттэмен радъя. Тегъёс: Лулчеберет Ижкар Удмуртия праздникъёс йӧслыкъёс йылолъёс  